Mandag aften stak en mand af fra politiet, da de spottede ham i en uregisreret bil på Thisted Kystvej. På Åbakkevej lykkedes det patruljen at bringe fører og bil til standsning, men den 35-årige flygtede efterfølgende fra stedet. Manden havde været på udgang fra en igangværende afsoning, men efterfølgende var han ikke vendt tilbage. Det skriver Limfjordupdate.dk. Tirsdag eftermiddag blev han dog anholdt igen, og kørt tilbage til afsoningsstedet. Der venter ham nu et retsligt efterspil. Dels for at udeblive fra en afsoning, dels for ikke at følge politiets anvisninger, og for at have kørt i en ikke-forsikret bil i frakendelsestiden.

Opsummering:
Den 35-årige mand, der mandag aften slap fra politiet efter en kort biljagt i Thisted, er nu atter bag tremmer.